ai4bharat/Pralekha huggingface dataset:
മന്ത്രിസഭ
അടിയന്തര വായ്പാസഹായപദ്ധതിയുടെ  പരിധി വര്ധിപ്പിക്കുന്നതിനു മന്ത്രിസഭയുടെ അംഗീകാരം
നടപടി അതിഥിസല്ക്കാര- അനുബന്ധമേഖലകള്ക്ക് ഉണര്വേകാൻ ലക്ഷ്യമിട്ട്
ഇസിഎല്ജിഎസിനുകീഴില് ഇതുവരെ അനുവദിച്ചത് ഏകദേശം 3.67 ലക്ഷം കോടി രൂപ വായ്പ
അടിയന്തര വായ്പാസഹായപദ്ധതിയുടെ  പരിധി 4.5 ലക്ഷം കോടി രൂപയില് നിന്ന് 50,000 കോടി രൂപ വർധിപ്പിച്ച് 5 ലക്ഷം കോടി രൂപയായി ഉയര്ത്താന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. കോവിഡ്-19 മഹാമാരിയെത്തുടര്ന്ന് അതിഥിസല്ക്കാര-അനുബന്ധ മേഖലകളിലുണ്ടായ പ്രതിസന്ധിയെത്തുടര്ന്നാണ് നടപടി.
നടപ്പാക്കല് പ്രക്രിയ:
ഇസിഎല്ജിഎസ് ഒരു തുടര്പദ്ധതിയാണ്. 2023 മാര്ച്ച് 31 വരെയുള്ള പദ്ധതികാലാവധിവരെ അതിഥിസല്ക്കാര- അനുബന്ധ മേഖലകളിലെ സംരംഭങ്ങള്ക്ക് അധികമായി 50,000 കോടി രൂപ പുതിയ തീരുമാനത്തിന്റെ ഫലമായി ലഭിക്കും.
അനന്തരഫലം:
ഇസിഎല്ജിഎസ് ഇപ്പോൾത്തന്നെ കാര്യക്ഷമമായി പ്രവര്ത്തിക്കുന്ന പദ്ധതിയാണ്. അതിഥിസല്ക്കാര-അനുബന്ധ മേഖലകളില് കോവിഡ് 19 മഹാമാരി സൃഷ്ടിച്ച പ്രതിസന്ധികള് കാരണം ഈ മേഖലകളിലെ സംരംഭങ്ങള്ക്കായി ഗവണ്മെന്റ് പ്രത്യേകമായി 50,000 കോടി രൂപ നീക്കിവച്ചിട്ടുണ്ട്. കുറഞ്ഞ ചെലവില് 50,000 കോടി രൂപ വരെ അധിക വായ്പ നല്കുന്നതിന് വായ്പനല്കുന്ന സ്ഥാപനങ്ങളെ പ്രോത്സാഹിപ്പിക്കുന്നതിലൂടെ ഈ മേഖലകളിലെ സംരംഭങ്ങള്ക്ക് ആവശ്യമായ ഉണർവേകാൻ ഈ വർധനയ്ക്കു കഴിയുമെന്നു പ്രതീക്ഷിക്കുന്നു. അതുവഴി ഈ വ്യവസായസംരംഭങ്ങള്ക്ക് അവരുടെ പ്രവര്ത്തനബാധ്യതകള് നിറവേറ്റാനും അവരുടെ വ്യവസായം തുടരാനും കഴിയും.
2022 ഓഗസ്റ്റ് അഞ്ചുവരെ ഇസിഎല്ജിഎസ് പ്രകാരം ഏകദേശം 3.67 ലക്ഷം കോടി രൂപയുടെ വായ്പ അനുവദിച്ചിട്ടുണ്ട്.
പശ്ചാത്തലം:
കോവിഡ് മഹാമാരി, പ്രത്യേകിച്ച് അതിഥിസല്ക്കാര- അനുബന്ധ മേഖലകളെ, കൂടുതല് ഗുരുതരമായി ബാധിച്ചു. മറ്റു മേഖലകള് താരതമ്യേന വേഗത്തില് തിരിച്ചെത്തിയപ്പോള്, ഈ മേഖലകളിലെ പ്രതിസന്ധി നീണ്ടുനിന്നു. ഇത് ഈ മേഖലകളുടെ അതിജീവനത്തിനും തിരിച്ചുവരവിനും ഇടപെടലുകള് അനിവാര്യമാക്കി. കൂടാതെ, ഈ മേഖലകളിലെ ഉയര്ന്ന തൊഴില്ശക്തിയും മറ്റു മേഖലകളുമായുള്ള പ്രത്യക്ഷവും പരോക്ഷവുമായ ബന്ധങ്ങളും കണക്കിലെടുക്കുമ്പോള്, മൊത്തത്തിലുള്ള സാമ്പത്തിക വീണ്ടെടുക്കലിനെ പിന്തുണയ്ക്കുന്നതിന് അവയുടെ പുനരുജ്ജീവനം ആവശ്യമായി വന്നു. ഇത് അംഗീകരിച്ചുകൊണ്ട്, 2022-23ലെ കേന്ദ്രബജറ്റില്, ഇസിഎല്ജിഎസിന്റെ സാധുത 2023 മാര്ച്ചുവരെ നീട്ടുകയും അതിഥിസൽക്കാര-അനുബന്ധ മേഖലകൾക്കു മാത്രമായി ഇസിഎല്ജിഎസ് പരിധി 50,000 കോടി രൂപ വർധിപ്പിച്ച് 5 ലക്ഷം കോടിരൂപയാക്കുമെന്നു പ്രഖ്യാപിക്കുകയും ചെയ്തിരുന്നു.
ഉയർന്നതോതിലുള്ള പ്രതിരോധ കുത്തിവയ്പ്പ്, നിയന്ത്രണങ്ങൾ പിൻവലിക്കൽ, മൊത്തത്തിലുള്ള സാമ്പത്തിക വീണ്ടെടുക്കൽ എന്നിവയ്ക്കൊപ്പം, ഈ മേഖലകൾക്കും ആവശ്യകതയിൽ സുസ്ഥിരമായ വളർച്ചയ്ക്കു സാഹചര്യങ്ങൾ നിലവിലുണ്ട്. ഈ അധിക ഗ്യാരന്റി പരിരക്ഷ ഈ മേഖലകളുടെ വീണ്ടെടുക്കലിനും സഹായകമാകുമെന്നാണു പ്രതീക്ഷ.
-ND-
(
പ്രത്യേക സേവനങ്ങളും ഫീച്ചറുകളും
കമ്പൈൻഡ് ഗ്രാജ്വേറ്റ് ലെവൽ : സ്റ്റാഫ് സെലക്ഷൻ കമ്മീഷൻ അപേക്ഷ ക്ഷണിച്ചു
തിരുവനന്തപുരം 11 ഏപ്രിൽ 2023
സ്റ്റാഫ് സെലക്ഷൻ കമ്മീഷൻ 2023 ലെ കമ്പൈൻഡ് ഗ്രാജ്വേറ്റ് ലെവൽ പരീക്ഷയ്ക്ക് അപേക്ഷ ക്ഷണിച്ചു. അസിസ്റ്റന്റ് ഓഡിറ്റ് ഓഫീസർ / അസിസ്റ്റന്റ് അക്കൗണ്ട്സ് ഓഫീസർ / ജൂനിയർ സ്റ്റാറ്റിസ്റ്റിക്കൽ ഓഫീസർ / എൻ എച്ച് ആർ സിയിൽ റിസേർച്ച് അസിസ്റ്റന്റ് തുടങ്ങി വിവിധ തസ്തികകളിലേക്ക് മൂന്ന് ഘട്ടങ്ങളിലായി കമ്പ്യൂട്ടർ അധിഷ്ഠിത പരീക്ഷയാണ് നടത്തുന്നത്. അപേക്ഷകൾ https://ssc.nic.in എന്ന വെബ്സൈറ്റിൽ 2023 മെയ് മൂന്നിന് മുൻപ് സമർപ്പിക്കണം. 100 രൂപയാണ് അപേക്ഷാ ഫീസ്. വനിതകൾ/ പട്ടിക ജാതി/ പട്ടിക വർഗം / ഭിന്നശേഷിക്കാർ / വിമുക്ത ഭടൻമാർ തുടങ്ങിയവർക്ക് ഫീസ് ഇളവുണ്ട്. കൂടുതൽ വിവരങ്ങൾക്ക് 080 - 25502520 / 9483862020 എന്ന നമ്പറുകളിലോ https://ssc.nic.in എന്ന വെബ്സൈറ്റിലോ ബന്ധപ്പെടാവുന്നതാണ്.
NS
(Visitor Counter : 34
രാജ്യരക്ഷാ മന്ത്രാലയം
പ്രതിരോധ മന്ത്രി ശ്രീ രാജ്നാഥ് സിംഗ്, ഗുജറാത്തിലെ കേവഡിയയിൽ 'ഡെഫ് എക്സ്പോ-2022'-ന്റെ തയ്യാറെടുപ്പുകൾ അവലോകനം ചെയ്തു
ന്യൂഡൽഹി, സെപ്റ്റംബർ 02, 2021
പ്രതിരോധ മന്ത്രി ശ്രീ രാജ്നാഥ് സിംഗും ഗുജറാത്ത് മുഖ്യമന്ത്രി ശ്രീ വിജയ് രൂപാനിയും സംയുക്തമായി 2021 സെപ്റ്റംബർ 2 ന്, ഡെഫ് എക്സ്പോ-2022-ന്റെ  തയ്യാറെടുപ്പുകൾ അവലോകനം ചെയ്തു. കര, നാവിക, വ്യോമ, ആഭ്യന്തര സുരക്ഷാ സംവിധാനങ്ങൾ എന്നിവ പ്രദർശിപ്പിക്കുന്ന ഇന്ത്യയുടെ ഫ്ലാഗ്ഷിപ്പ് പരിപാടിയായ 'ഡെഫ് എക്സ്പോ'യുടെ 12-ാം പതിപ്പ് 2022 മാർച്ച് 10 മുതൽ 13 വരെ ഗുജറാത്തിലെ ഗാന്ധിനഗറിൽ നടക്കും.
'ആസാദി കാ അമൃത് മഹോത്സവ്' ആയി ആഘോഷിക്കപ്പെടുന്ന സ്വാതന്ത്ര്യത്തിന്റെ 75-ആം വർഷത്തോടനുബന്ധിച്ച് നടക്കുന്ന ഡെഫ് എക്സ്പോയിൽ എല്ലാ തലങ്ങളിലും കൂടുതൽ സജീവമായ പങ്കാളിത്തവും സമന്വയിപ്പിച്ച ശ്രമങ്ങളും ആവശ്യമാണെന്ന് യോഗത്തിൽ ധാരണയായി.
നടന്നുകൊണ്ടിരിക്കുന്ന തയ്യാറെടുപ്പുകളിൽ സംതൃപ്തി പ്രകടിപ്പിച്ച പ്രതിരോധ മന്ത്രി, വരാനിരിക്കുന്ന പരിപാടിയിൽ പരമാവധി പങ്കാളിത്തം ഉറപ്പാക്കാൻ എല്ലാ തല്പര കക്ഷികളോടും അഭ്യർത്ഥിച്ചു. മുൻ പതിപ്പിനെക്കാൾ വളരെ വലിയതോതിലുള്ള ആഭ്യന്തര - അന്താരാഷ്ട്ര പ്രാതിനിധ്യം പരിപാടിയിൽ ഉണ്ടാകുമെന്ന് ശ്രീ രാജ് നാഥ് സിംഗ് പ്രതീക്ഷ പ്രകടിപ്പിച്ചു .
ഈ അവസരത്തിൽ, ഡെഫ് എക്സ്പോ-2022 സംഘാടനവുമായി ബന്ധപ്പെട്ട് പ്രതിരോധ മന്ത്രാലയവും ഗുജറാത്ത് ഗവൺമെന്റും തമ്മിൽ ശ്രീ രാജ്നാഥ് സിംഗിന്റെ സാന്നിധ്യത്തിൽ ഒരു ധാരണാപത്രം ഒപ്പിട്ടു. ഡെഫ് എക്സ്പോ-2022 ഒരു ഹൈബ്രിഡ് വാണിജ്യ പരിപാടിയായിരിക്കും.
പ്രതിരോധ രംഗത്ത് 'ആത്മനിർഭരത' കൈവരിക്കാനും 2024 ഓടെ അഞ്ച് ബില്യൺ യൂ എസ് ഡോളർ പ്രതിരോധ കയറ്റുമതി ലക്ഷ്യം കൈവരിക്കാനുമുള്ള വീക്ഷണം വികസിപ്പിക്കുക എന്നതാണ് ഡെഫ് എക്സ്പോ-2022 ന്റെ ലക്ഷ്യം.
RRTN/SKY
(Visitor Counter : 176
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 17.80 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
17,80,90,155
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.80 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന്
ഡോസുകള്
ഉപയോഗിക്കാത്ത 15.04 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ
പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന്
കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021
ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ
ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും,
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച
ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി
കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്.
കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും
കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
15,04,95,845
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ
ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും
കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.04 കോടിയിലധികം  വാക്സിന് ഡോസുകള്
(സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND
പ്രധാനമന്ത്രിയുടെ ഓഫീസ്
സ്മാര്ട്ട് ഇന്ത്യാ ഹാക്കത്തോണിന്റെ ഗ്രാന്റ് ഫിനാലെയെ പ്രധാനമന്ത്രി അഭിസംബോധനചെയ്യും
സ്മാര്ട്ട് ഇന്ത്യാ ഹാക്കത്തോണ് 2020ന്റെ ഗ്രാന്റ് ഫിനാലെയെവിഡയോകോണ്ഫറന്സിംഗിലൂടെ 2020 ഓഗസ്റ്റ് 1ന് പ്രധാനമന്ത്രി ശ്രീ നരേന്ദ്രമോദി അഭിസംബോധന ചെയ്യും. ആ അവസരത്തില് അദ്ദേഹംവിദ്യാര്ത്ഥികളുമായി ആശയവിനിമയം നടത്തുകയുംചെയ്യും.
ദൈനംദിന ജീവിതത്തില് ഇന്ന് അഭിമുഖീകരിക്കുന്ന നമ്മെ ഞെരുക്കുന്ന ചില പ്രശ്നങ്ങള്ക്ക് പരിഹാരം കണ്ടെത്താന് വിദ്യാര്ത്ഥികള്ക്ക് ഒരുവേദി നല്കുന്നതിനുള്ള ദേശവ്യാപകമായ മുന്കൈയാണ് സ്മാര്ട്ട് ഇന്ത്യാ ഹാക്കത്തോണ്. അതിലൂടെ ഉല്പ്പാദന മുന്കൈകളുടെ ഒരു സംസ്ക്കാരവും പ്രശ്നപരിഹാരത്തിനുള്ള മാനസികാവസ്ഥയുംഉള്ച്ചേര്ക്കുകയാണ്. യുവമനസുകളില് പരമ്പരാഗതരീതിയിലുള്ളതിന് പുറത്തുള്ള ചിന്ത പ്രോത്സാഹിപ്പിക്കുന്നതിന് വളരെയധികംവിജയകരമാണെന്ന് ഇത് തെളിയിച്ചിട്ടുള്ളതാണ്.
2017ല് സ്മാര്ട്ട് ഇന്ത്യാ ഹാക്കത്തോണിന്റെ ആദ്യപതിപ്പില് 42,000 വിദ്യാര്ത്ഥികളുടെപങ്കാളിത്തമുണ്ടായിരുന്നത്, അത് 2018ല് ഒരു ലക്ഷമായും 2019ല് രണ്ടുലക്ഷമായും വര്ദ്ധിച്ചു. 2020 സ്മാര്ട്ട് ഇന്ത്യാ ഹാക്കത്തോണിന്റെ ആദ്യറൗണ്ടില് 4.5 ലക്ഷം വിദ്യാര്ത്ഥികളുടെ പങ്കാളിത്തമാണ് കണ്ടത്. ഈ വര്ഷത്തെ സോഫ്റ്റ്വെയറിന്റെ ഗ്രാന്റ്ഫിനാലെ രാജ്യത്ത് അങ്ങോളമിങ്ങോളമുള്ള പങ്കാളികളെ പ്രത്യേകം നിര്മ്മിച്ച ഒരു അഡ്വാന്സ് വേദിയിലൂടെ ബന്ധിപ്പിച്ചുകൊണ്ട് ഓണ്ലൈനായാണ് നടത്തുന്നത്. 37 കേന്ദ്ര ഗവണ്മെന്റ് വകുപ്പുകളും 17 സംസ്ഥാന ഗവണ്മെന്റുകളും 20 വ്യവസായങ്ങളില് നിന്നുള്ള 243 പ്രശ്ന പ്രസ്താവനകള് പരിഹരിക്കുന്നതിനാണ് 10,000ലധികംവിദ്യാര്ത്ഥികള് മത്സരിക്കുന്നത്.
(
മന്ത്രിസഭ
പേഴ്സണൽ അഡ്മിനിസ്ട്രേഷനും ഭരണ പരിഷ്കാരങ്ങളും പുതുക്കുന്നതിന് ഇന്ത്യയും ഗാംബിയ റിപ്പബ്ലിക്കും തമ്മിൽ ഒപ്പുവച്ച ധാരണാപത്രം മന്ത്രിസഭ അംഗീകരിച്ചു
പേഴ്സണൽ അഡ്മിനിസ്ട്രേഷനും ഭരണ പരിഷ്കാരങ്ങളും നവീകരിക്കുന്നതിന് , ഭരണ പരിഷ്കരണവും പൊതുപരാതികളും വകുപ്പ്, പേഴ്സണൽ, പബ്ലിക് പരാതികൾ, പെൻഷനുകൾ, മന്ത്രാലയം, റിപ്പബ്ലിക് ഓഫ് ഗാംബിയയുടെ പ്രസിഡന്റിന്റെ ഓഫീസിന് കീഴിലുള്ള പബ്ലിക് സർവീസ് കമ്മീഷൻ എന്നിവ തമ്മിലുള്ള ധാരണാപത്രം ഒപ്പിടാൻ അംഗീകാരം നൽകി.
ഇരു രാജ്യങ്ങളിലെയും പേഴ്സണൽ അഡ്മിനിസ്ട്രേഷൻ രംഗത്തെ പ്രവർത്തനങ്ങൾ മനസിലാക്കുന്നതിനും മികച്ച സമ്പ്രദായങ്ങളും പ്രക്രിയകളും ആവർത്തിക്കുന്നതിലൂടെയും പൊരുത്തപ്പെടുത്തുന്നതിലൂടെയും നവീകരിക്കുന്നതിലൂടെയും ഭരണസംവിധാനം മെച്ചപ്പെടുത്തുന്നതിനും ധാരണാപത്രം സഹായിക്കും.
സാമ്പത്തിക പ്രത്യാഘാതങ്ങൾ:
ഈ ധാരണാപത്രം നടപ്പാക്കുന്നതുമായി ബന്ധപ്പെട്ട ചെലവുകൾക്ക് ഓരോ രാജ്യവും ഉത്തരവാദികളായിരിക്കും. ധാരണാപത്രത്തിന് കീഴിൽ ഏറ്റെടുക്കാവുന്ന പ്രവർത്തനങ്ങളെ ആശ്രയിച്ചിരിക്കും യഥാർത്ഥ ചെലവ്.
വിശദാംശങ്ങൾ:
ഈ ധാരണാപത്രത്തിന് കീഴിലുള്ള സഹകരണ മേഖലകളിൽ താഴെ കൊടുത്തിട്ടുള്ളവ ഉൾപ്പെടും, പക്ഷേ അവയിൽ മാത്രമായി പരിമിതപ്പെടുകയുമില്ല :
a) ഗവൺമെന്റിൽ പ്രവർത്തന മാനേജ്മെന്റ് സംവിധാനം മെച്ചപ്പെടുത്തൽ.
b) കോൺട്രിബ്യൂട്ടറി പെൻഷൻ പദ്ധതി നടപ്പിലാക്കൽ
സി) ഗവണ്മെന്റിലെ ഇ-റിക്രൂട്ട്മെന്റ്
പേഴ്സണൽ അഡ്മിനിസ്ട്രേഷൻ, ഗവേണൻസ് റിഫോംസ് എന്നിവയിൽ ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്തുകയും പ്രോത്സാഹിപ്പിക്കുകയും ചെയ്യുക എന്നതാണ് ധാരണാപത്രത്തിന്റെ പ്രധാന ലക്ഷ്യം, കാരണം ഇത് ഇന്ത്യൻ ഗവണ്മെന്റ് ഏജൻസികളും ഗാംബിയ റിപ്പബ്ലിക്കിന്റെ ഏജൻസികളും തമ്മിലുള്ള സംഭാഷണത്തിന് സഹായിക്കും. ഗവൺമെന്റിലെ പ്രവർത്തന മാനേജ്മെന്റ് സംവിധാനം മെച്ചപ്പെടുത്തൽ, കോൺട്രിബ്യൂട്ടറി പെൻഷൻ പദ്ധതി നടപ്പിലാക്കൽ, ഗവണ്മെന്റിലെ ഇ-റിക്രൂട്ട്മെന്റ് തുടങ്ങിയ മേഖലകളിൽ സഹകരണം പ്രോത്സാഹിപ്പിക്കുന്നതിന് ഇന്ത്യയുമായി ഇടപഴകാൻ ഗാംബിയ താൽപ്പര്യപ്പെടുന്നു.
പേഴ്സണൽ അഡ്മിനിസ്ട്രേഷനും ഗവേണൻസ് പരിഷ്കാരങ്ങളും പുതുക്കുന്നതിൽ ഗാംബിയ റിപ്പബ്ലിക്കുമായുള്ള ധാരണാപത്രം ഇരുരാജ്യങ്ങളും തമ്മിലുള്ള സഹകരണത്തിന് നിയമപരമായ ഒരു ചട്ടക്കൂട് നൽകും, അതുവഴി പേഴ്സണൽ മേഖലയിലെ ഭരണപരമായ അനുഭവങ്ങൾ പഠിക്കുക, പങ്കിടുക, കൈമാറുക എന്നിവയിലൂടെ നിലവിലുള്ള ഭരണസംവിധാനത്തെ മെച്ചപ്പെടുത്തുക. അഡ്മിനിസ്ട്രേഷനും ഗവേണൻസും പരിഷ്കരിക്കുകയും കൂടുതൽ പ്രതികരണശേഷി, ഉത്തരവാദിത്തം, സുതാര്യത എന്നിവ വർദ്ധിപ്പിക്കുകയും ചെയ്യും.
പശ്ചാത്തലം:
രാജ്യത്തുടനീളമുള്ള ഗവണ്മെന്റ് സേവനങ്ങൾ വിതരണം ചെയ്യുന്നതിൽ വലിയ പരിവര്ത്തനം വരുത്തുകയെന്ന ലക്ഷ്യം ഇന്ത്യാ ഗവൺമെന്റ് ഏറ്റെടുത്തിട്ടുണ്ട്, കൂടാതെ പേഴ്സണൽ അഡ്മിനിസ്ട്രേഷൻ, ഗവേണൻസ് പരിഷ്കാരങ്ങൾ എന്നിവ നവീകരിക്കു ന്നതിനുള്ള ഗവൺമെന്റിന്റെ കൂടുതൽ ശ്രമങ്ങളും ലക്ഷ്യമിടുന്നു, ഇത് ഏറ്റവും കുറഞ്ഞ ഗവൺമെന്റുമായി പരമാവധി ഭരണമെന്ന ഗവൺമെന്റിന്റെ ലക്ഷ്യത്തിന്റെ പശ്ചാത്തലത്തിൽ പ്രസക്തമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നേപ്പാളിലെ ലുംബിനി സന്ദർശന വേളയിൽ ഒപ്പുവെച്ചതും കൈമാറ്റം ചെയ്തതുമായ ധാരണാപത്രങ്ങളുടെ/കരാറുകളുടെ പട്ടിക
|ക്രമ നമ്പർ
||ധാരണാപത്രങ്ങളുടെ/കരാറുകളുടെ പേര്
|
|1.
||ബുദ്ധമത പഠനങ്ങൾക്കായി ഡോ. അംബേദ്കർ ചെയർ സ്ഥാപിക്കുന്നത് സംബന്ധിച്ച് ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ലുംബിനി ബുദ്ധിസ്റ്റ് യൂണിവേഴ്സിറ്റിയും തമ്മിലുള്ള ധാരണാപത്രം
|
|2.
||ത്രിഭുവൻ യൂണിവേഴ്സിറ്റിയിൽ ഇന്ത്യൻ പാഠനങ്ങൾക്കായി ഒരു ചെയർ സ്ഥാപിക്കുന്നതു സംബന്ധിച്ചു ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ത്രിഭുവൻ യൂണിവേഴ്സിറ്റിയ്ക്ക് കീഴിലുള്ള നേപ്പാൾ , ഏഷ്യൻ പഠനകേന്ദ്രവും തമ്മിലുള്ള ധാരണാപത്രം
|
|3.
||ത്രിഭുവൻ യൂണിവേഴ്സിറ്റിയിൽ ഇന്ത്യൻ പാഠനങ്ങൾക്കായി ഒരു ചെയർ സ്ഥാപിക്കുന്നതു സംബന്ധിച്ചു ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ത്രിഭുവൻ യൂണിവേഴ്സിറ്റിയും തമ്മിലുള്ള ധാരണാപത്രം
|
|4.
||നേപ്പാളിലെ കാഠ്മണ്ഡു യൂണിവേഴ്സിറ്റി , ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി മദ്രാസ് , എന്നിവയുമായി കൂട്ടുപ്രവർത്തനത്തിനുള്ള ധാരണാപത്രം
|
|5.
||മാസ്റ്റേഴ്സ് തലത്തിൽ സംയുക്ത ഡിഗ്രി പ്രോഗ്രാമിന് നേപ്പാളിലെ കാഠ്മണ്ഡു യൂണിവേഴ്സിറ്റിയും, ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി മദ്രാസും തമ്മിലുള്ള ധാരണപത്രം
|
|6.
||നേപ്പാളിലെ അരുൺ 4 ജലവൈദ്യുതി പദ്ധതിയുടെ നടത്തിപ്പിനായി സത്ലജ് ജലവൈദ്യുതി നിഗം ലിമിറ്റഡും  , നേപ്പാൾ ജലവൈദ്യുതി തൗതോറിറ്റിയും തമ്മിലുള്ള ധാരണാപത്രം
|
ശാസ്ത്ര സാങ്കേതിക മന്ത്രാലയം
നൂതന ഓക്സിജന് സമ്പുഷ്ടീകരണ സാങ്കേതികവിദ്യയുടെ ഉല്പാദന സാദ്ധ്യതകള് മെച്ചപ്പെടുത്തുന്നതിനായി സി.എസ്.ഐആര്-സി.എം.ഇ.ആര്.ഐ ഫിക്കിയുമായി ചേര്ന്നു പ്രവര്ത്തിക്കും
ബിസിനസ് ഫ്രറ്റേണിറ്റിയിലെ അംഗങ്ങള്ക്കായി 2021 ജൂണ് 1 ന് ഫിക്കി കേരള ചാപ്റ്റര് 'ഇന്ഡിജെനസ് ഓക്സിജന് ടെക്നോളജീസ്' എന്ന വിഷയത്തില് ഒരു വെബിനാര് സംഘടിപ്പിച്ചു. സി.എസ്.ഐ.ആര്-സി.എം.ഇ.ആര്.ഐ ഡയറക്ടര് പ്രൊഫ. ഹരീഷ് ഹിരാനി, വി.എസ്.എസ്.സി, സ്വാസ്, ഡെപ്യൂട്ടി ഡയറക്ടര് ഡോ. എസ്.എ. ഇളങ്കോവന്, കര്ണാടകയിലെ ഭരത് ഇലക്രേ്ടാണിക്സ് ലിമിറ്റഡ്  സീനിയര് ഡി.ജി.എം, ശ്രീ രവീന്ദ്രനാഥ്.കെ എന്നിവരായിരുന്നു പ്രധാന പ്രാസംഗികര്.
നിലവിലുള്ള രീതികള് രോഗികള്ക്ക് തുടര്ച്ചയായി രോഗികള്ക്ക് ഓക്സിജന് നല്കുന്നതുവഴി വിതരണംചെയ്യുന്നതില് 30% ലധികം ഓക്സിജനും പാഴായിപ്പോകുകയാണ്. സാങ്കേതിക നൂതനാശയങ്ങള് ഉപയോഗിച്ച് ഈ ഈ നഷ്ടം തടയാമെന്ന് സി.എസ്.ഐ..ആര്-സി.എം.ഇ.ആര്.ഐ ഡയറക്ടര് പ്രൊഫ. ഹരീഷ് ഹിരാനി പറഞ്ഞു. അതിനാല് സി.എസ്.ഐ..ആര്-സി.എം.ഇ.ആര്.ഐ ഒരു ഇതര ഓക്സിജന് ഉല്പ്പാദന സാങ്കേതികവിദ്യയില് ശ്രദ്ധ കേന്ദ്രീകരിക്കുകയാണ്. നമുക്ക് ചുറ്റുമുള്ള വായുവില് നിന്നും നൈട്രജനെ തെരഞ്ഞ് മാറ്റി ഓക്സിന് സമ്പുഷ്ട വായു വിതരണം ചെയ്യുന്നതിനായി ഓക്സിജന് സാന്ദ്രീകരിക്കുന്നതിനുള്ള ഒരു ഉപകരണം സി.എസ്.ഐ..ആര്-സി.എം.ഇ.ആര്.ഐ ഉണ്ടാക്കിയിട്ടുണ്ട്. രക്തത്തിലെ ഓക്സിജന്റെ അളവ് മെച്ചപ്പെടുത്തുന്നതിനായി ഓക്സിജന് മാസ്ക് അല്ലെങ്കില് നാസല് കാന്യുല വഴി ശ്വസന സംബന്ധമായ പ്രശ്നങ്ങളുള്ള രോഗിക്ക് സാന്ദ്രീകൃത ഓക്സിജന് നല്കുന്നു. ഗാര്ഹിക, ആശുപത്രി ഉപയോഗത്തിനും ഇത് ഉപയോഗിക്കാം.
അടുത്ത കാലത്തായി ഓക്സിജന്റെ ആവശ്യം ഗണ്യമായി വര്ദ്ധിച്ചുവെന്ന കാര്യം ഫിക്കി കേരള സഹാദ്ധ്യക്ഷന് ഡോ. സഹാദുള്ള പങ്കുവെച്ചു. വളരെ കുറച്ച് ആരോഗ്യ പരിപാലന പ്രവര്ത്തകര്ക്കും ഉദ്യോഗസ്ഥര്ക്കും മാത്രമേ ഓക്സിജന്റെ അളവ്, സാച്ചുറേഷന് ലക്ഷ്യത്തേക്കുറിച്ചും അവബോധമുള്ളു. ഓക്സിജന് ഭാവിയിലേക്കുള്ള ഒരു ജീവരേഖയായതിനാല് ഓക്സിജന് ഓഡിറ്റിങ് നടത്തി ആരോഗ്യ പ്രവര്ത്തകരെയും ഡോക്ടര്മാരെയും ബോധവത്കരിക്കേണ്ടതുമുണ്ട്.
ഓക്സിജന് വിതരണവുമായി ബന്ധപ്പെട്ട് ഇന്ത്യയ്ക്ക് സുസ്ഥിരമായ പരിഹാരവും ഊ ര്ജ്ജസ്വലമായ വിതരണ ശൃംഖലയും ആവശ്യമാണെന്ന് കേരള സര്ക്കാരിന്റെ ആരോഗ്യവകുപ്പിലെ ഡോ. ദിലീപ് കുമാര് പറഞ്ഞു. ഭാവിയിലെ ആവശ്യങ്ങളിലെ ഈ വലിയ കുതിപ്പ് നിയന്ത്രിക്കാന് ശക്തമായ ആസൂത്രണവും ചരക്കുനീക്കവും ആവശ്യമാണ്. അതിനാല്, ബിസിനസ് സ്ഥാപനങ്ങള് ഈ അവസരം ഉപയോഗപ്പെടുത്തുകയും മെയ്ഡ് ഇന് ഇന്ത്യ ഓക്സിജന് ടെക്നോളജീസ്' വര്ദ്ധിപ്പിക്കുകയും വേണം.
 മെഡിക്കല് ഓക്സിജന് കോണ്സെന്ട്രേറ്റര് ടെക്നോളജി അവതരിപ്പിച്ചു.
ഭാരത് ഇലക്രേ്ടാണിക്സ് ലിമിറ്റഡ് വികസിപ്പിച്ച ഓക്സിജന് കോണ്സെന്ട്രേറ്റര് ടെക്നോളജി കര്ണാടകയിലെ ഭാരത് ഇലക്രേ്ടാണിക്സ് ലിമിറ്റഡ്  സീനിയര് ഡി.ജി.എം ശ്രീ രവീന്ദ്രനാഥ് കെ അവതരിപ്പിച്ചു. തന്റെ സ്ഥാപനം പരീക്ഷിച്ച ഇറക്കുമതി ചെയ്ത സാങ്കേതികവിദ്യകളില് ചിലത് പ്രകടനത്തിന്റെ കാര്യത്തില് പ്രതീക്ഷിച്ചതിലും താഴെയാണെന്ന കാര്യം അദ്ദേഹം പങ്കുവച്ചു. അതുകൊണ്ട് ആഭ്യന്തര ഓക്സിജന് കോണ്സണ്ട്രേറ്റര് സാങ്കേതികവിദ്യ വികസിപ്പിക്കുന്നതിനുള്ള ഉത്തരവാദിത്വം ബെല് ഏറ്റെടുത്തു. അത് കര്ശനമായ പ്രകടന പരിശോധനയ്ക്കു വിധേയമാക്കുകയും ചെയ്തു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
വിദേശ സേവന ദാതാക്കളുടെ സേവനങ്ങൾക്ക് , NOC അനുവദിക്കുന്നതിനുള്ള നയം ടെലികോം വകുപ്പ് പരിഷ്കരിച്ചു
ന്യൂ ഡൽഹി : ജനുവരി 18 , 2022
ടെലികോം മേഖലയിൽ ആരംഭിച്ച നയ പരിഷ്കാരങ്ങളുടെ ഭാഗമായി,ഇന്ത്യയിലെ വിദേശ സേവന ദാതാക്കളുടെ, അന്താരാഷ്ട്ര റോമിംഗ് സിം കാർഡുകളുടെയും ഗ്ലോബൽ കോളിംഗ് കാർഡുകളുടെയും വിൽപ്പനയ്ക്കും വാടകയ്ക്കും NOC അനുവദിക്കുന്നത്തിനും പുതുക്കുന്നതിനുള്ള നിബന്ധനകളും വ്യവസ്ഥകളും ടെലികോം വകുപ്പ്  വിജ്ഞാപനം ചെയ്തു.
ഇത് സംബന്ധിച്ച ട്രായിയുടെ സ്വമേധയാ ഉള്ള ശുപാർശകൾ സംബന്ധിച്ച ചർച്ചകൾക്ക് ശേഷം പുതുക്കിയ നിബന്ധനകളും വ്യവസ്ഥകളും DoT അന്തിമമാക്കി. പുതുക്കിയ നിബന്ധനകളും വ്യവസ്ഥകളും വിദേശ സന്ദർശനം നടത്തുന്ന ഇന്ത്യക്കാരുടെ താൽപ്പര്യങ്ങൾ സംരക്ഷിക്കും വിധം സംവിധാനങ്ങൾ ശക്തിപ്പെടുത്തുകയും, മറ്റ് ലൈസൻസുകൾ രജിസ്ട്രേഷനുകൾ എന്നിവ സംബന്ധിച്ച നടപടിക്രമങ്ങൾ കാര്യക്ഷമമാക്കുകയും ചെയ്യും.
ഉപഭോക്തൃ സേവനം, ബന്ധപ്പെടാനുള്ള വിശദാംശങ്ങൾ, താരിഫ് പ്ലാനുകൾ, വാഗ്ദാനം ചെയ്യുന്ന സേവനങ്ങൾ തുടങ്ങിയവയുമായി ബന്ധപ്പെട്ട വിവരങ്ങൾ നൽകുന്നതിന് NOC ലഭിച്ച സേവന ദാതാക്കൾ വ്യവസ്ഥ ചെയ്യണമെന്ന് പുതുക്കിയ നയത്തിലൂടെ നിർബന്ധമാക്കുന്നു. DoT- അപ്പലേറ്റ് അതോറിറ്റിക്ക് വേണ്ടിയുള്ള വ്യവസ്ഥകൾക്കൊപ്പം, ബില്ലിംഗും ഉപഭോക്തൃ പരാതി പരിഹാര സംവിധാനവും ശക്തിപ്പെടുത്താനും വ്യവസ്ഥ ചെയ്തിട്ടുണ്ട്.
പുതുക്കിയ നയം, DoT -ലെ മറ്റ് ലൈസൻസുകൾ, രജിസ്ട്രേഷനുകൾ മുതലായവയ്ക്ക് അനുസൃതമായി അപേക്ഷാ പ്രക്രിയയും മറ്റ് നടപടിക്രമങ്ങളും രൂപപ്പെടുത്തുകയും, NOC ലഭിച്ച സേവന ദാതാക്കൾ നേരിടുന്ന, പ്രശ്നങ്ങളുടെ പരിഹാരം, നടത്തിപ്പ് എന്നിവ സുഗമമാക്കുകയും ചെയ്യുന്നു.
IE/SKY
ആരോഗ്യ, കുടുംബക്ഷേമ മന്ത്രാലയം
"കോവിഡ്-19 നിയന്ത്രണത്തിലെ ഇന്ത്യൻ പൊതുജനാരോഗ്യ പ്രതികരണം" എന്ന വിഷയത്തിന്മേലുള്ള വെബിനാറിൽ ഡോ. മൻസൂഖ് മാണ്ഡവ്യ മുഖ്യപ്രഭാഷണം നടത്തി
ന്യൂ ഡൽഹി, മാർച്ച് 17, 2021
മഹാമാരി കാലത്ത് സമൂഹത്തിന്റെ താഴെക്കിടയിൽ പ്രവർത്തിച്ച ഇരുന്നൂറോളം ഗവൺമെന്റ് ഇതര സംഘടനകൾ, സാമൂഹിക സംഘടനകൾ, നിതി ആയോഗ് എന്നിവരുമായുള്ള വെബിനാറിൽ കേന്ദ്ര ആരോഗ്യ കുടുംബ ക്ഷേമ മന്ത്രി ഡോ. മൻസൂഖ് മാണ്ഡവ്യ മുഖ്യപ്രഭാഷണം നടത്തി. 'കോവിഡ്-19 നിയന്ത്രണത്തിലെ ഇന്ത്യൻ പൊതുജനാരോഗ്യ പ്രതികരണം' എന്ന വിഷയത്തിലായിരുന്നു വെബിനാർ.
ഭൂമിശാസ്ത്രപരവും സാമൂഹ്യപരവുമായ വൈവിധ്യങ്ങൾ, ഉയർന്ന ജനസംഖ്യ എന്നിവ ഉയർത്തുന്ന വെല്ലുവിളികൾക്കിടയിലും കോവിഡ് പ്രതിരോധ കുത്തിവെയ്പ്പിൽ ഒരു ആഗോള നിലവാരം രൂപപ്പെടുത്താൻ ഇന്ത്യയ്ക്ക് കഴിഞ്ഞതായി കേന്ദ്ര മന്ത്രി വ്യക്തമാക്കി. വിവിധങ്ങളായ മേഖലകൾ, ഭൂപ്രദേശങ്ങൾ എന്നിവിടങ്ങളിൽ 1.8 ബില്യൺ ഡോസിലേറെ കോവിഡ് വാക്സിൻ വിതരണം ചെയ്യാൻ രാജ്യം കൈവരിച്ച ശേഷി ഏറ്റവും പ്രധാനപ്പെട്ട നേട്ടങ്ങളിൽ ഒന്നാണെന്ന് അദ്ദേഹം വിലയിരുത്തി.
ഇ-സഞ്ജീവനി, CoWIN പോർട്ടൽ, ആരോഗ്യ സേതു ആപ്പ് തുടങ്ങിയവ വഴി മഹാമാരി കാലത്ത് ആരോഗ്യപരിപാലന സേവനങ്ങൾ കൂടുതൽ ലഭ്യമാക്കുന്നതിലടക്കം സാങ്കേതിക വിദ്യ നിർവഹിച്ച നിസ്തുലമായ പങ്ക് കേന്ദ്രമന്ത്രി എടുത്തുപറഞ്ഞു.
മികച്ചതും ചിലവു കുറഞ്ഞതുമായ വാക്സിനുകൾ നിർമ്മിക്കുന്നതിന് ഒപ്പം വാക്സിൻ മൈത്രി പരിപാടിയിലൂടെ 150 ലേറെ രാജ്യങ്ങളിലേക്ക് അവ കയറ്റി അയയ്ക്കുന്നതിനും ഇന്ത്യക്ക് സാധിച്ചു.
സമൂഹങ്ങൾക്കിടയിൽ അക്ഷീണം പ്രയത്നിക്കുകയും സാധ്യമായ എല്ലാ വഴികളിലും അവർക്ക് സഹായം ഉറപ്പാക്കുകയും ചെയ്ത, താഴെത്തട്ടിൽ പ്രവര്ത്തിക്കുന്ന ഗവൺമെന്റ് ഇതര സംഘടനകൾ, മറ്റ് പങ്കാളികൾ, സാമൂഹിക സംഘടനകൾ എന്നിവർക്കുള്ള അദമ്യമായ നന്ദി ഡോ. മാണ്ഡവ്യ രേഖപ്പെടുത്തി.
RRTN/SKY
(Visitor Counter : 140
പ്രത്യേക സേവനങ്ങളും ഫീച്ചറുകളും
ഏഴാമത് ദേശീയ തല റോസ്ഗാർ മേളയുടെ ഭാഗമായി കൊച്ചിയിൽ നാളെ തൊഴിൽ മേള സംഘടിപ്പിക്കുന്നു; കേന്ദ്ര സാമൂഹ്യനീതി ശാക്തീകരണ സഹമന്ത്രി ശ്രീ രാംദാസ് അഠാവ്ലെ ചടങ്ങില് അധ്യക്ഷത വഹിക്കും
ശ്രീ രാംദാസ് അഠാവ്ലെ എറണാകുളം ഗസ്റ്റ് ഹൗസിൽ പത്ര സമ്മേളനത്തെ അഭിസംബോധന ചെയ്യും
കൊച്ചി: ജൂലൈ 21, 2023
 രാവിലെ എറണാകുളത്ത് റോസഗാർ മേള സംഘടിപ്പിക്കുന്നു. രാവിലെ 9 മണി മുതൽ എറണാകുളം ടി ഡി എം ഹാളിലാണ് പരിപാടി. കേന്ദ്ര സാമൂഹ്യ നീതി, ശാക്തീകരണ സഹമന്ത്രി ശ്രീ രാംദാസ് അഠാവ്ലെ അധ്യക്ഷത വഹിക്കും. 119
ഉദ്യോഗാർത്ഥികൾക്ക് നിയമന ഉത്തരവുകൾ സ്വീകരിക്കും. അതിൽ 25 പേർക്ക് വിവിധ വകുപ്പുകളിൽ നിന്നുള്ള നിയമന ഉത്തരവ് ശ്രീ രാംദാസ് അഠാവ്ലെ കൈമാറും. ബാക്കി 94 പേർക്ക് അതത് വകുപ്പുകളിലെ ഉദ്യോഗസ്ഥരിൽ നിന്ന് നിയമന ഉത്തരവ് ലഭിക്കും. തപാൽ വകുപ്പ്, ഡിഫൻസ് എസ്റ്റേറ്റ്സ് ഓർഗനൈസേഷൻ, ഇന്ത്യൻ നാവികസേന, ഡിഫൻസ് അക്കൗണ്ട്സ് , കേരള ഗ്രാമീൺ ബാങ്ക്, സ്റ്റേറ്റ് ബാങ്ക് ഓഫ് ഇന്ത്യ, എൽ ഐ സി, റെയിൽവേ, കസ്റ്റംസ്, സിജിഎസ്ടി എന്നിവയാണ് നിയമ ഉത്തരവുകൾ നൽകുന്ന മറ്റ് വകുപ്പുകൾ.
പ്രധാനമന്ത്രി ശ്രീ നരേന്ദ്ര മോദി നാളെ രാവിലെ പുതിയ റിക്രൂട്ട്മെന്റുകൾക്ക് വീഡിയോ കോൺഫറൻസിംഗ് വഴി നിയമന ഉത്തരവ് വിതരണം ചെയ്യും. പുതുതായി നിയമിതരായവരെ പ്രധാനമന്ത്രി അഭിസംബോധനയും ചെയ്യും. കൊച്ചിയിൽ നടക്കുന്ന റോസ്ഗാർ മേളയിൽ പങ്കെടുക്കുന്നവർ പരിപാടിയുടെ തത്സമയ വെബ്കാസ്റ്റിന് സാക്ഷിയാകും.
തൊഴിലവസരങ്ങൾ സൃഷ്ടിക്കുന്നതിന് ഏറ്റവും ഉയർന്ന മുൻഗണന നൽകാനുള്ള പ്രധാനമന്ത്രിയുടെ പ്രതിജ്ഞാബദ്ധതയുടെ പൂർത്തീകരണത്തിലേക്കുള്ള ചുവടുവെപ്പാണ് റോസ്ഗാർ മേള. മേള കൂടുതൽ തൊഴിലവസരങ്ങൾ സൃഷ്ടിക്കുന്നതിലും യുവാക്കൾക്ക് അവരുടെ ശാക്തീകരണത്തിനും ദേശീയ വികസനത്തിൽ പങ്കാളിത്തത്തിനും അർത്ഥവത്തായ അവസരങ്ങൾ പ്രദാനം ചെയ്യുന്നതിനും ഉത്തേജകമായി പ്രവർത്തിക്കുമെന്ന് പ്രതീക്ഷിക്കുന്നു.
കേരളത്തിൽ തിരുവനന്തപുരത്തും റോസഗാർ മേള സംഘടിപ്പിക്കുന്നുണ്ട്. കേന്ദ്ര സഹകരണ, വടക്കു കിഴക്കൻ കാര്യ സഹമന്ത്രി ശ്രീ ബി എൽ വർമ്മ മുഖ്യാതിഥിയാകും.
കൊച്ചിയിൽ നടക്കുന്ന റോസ്ഗാർ മേളക്ക് ശേഷം, കേന്ദ്ര മന്ത്രി ശ്രീ രാംദാസ് അഠാവ്ലെ എറണാകുളം ഗസ്റ്റ് ഹൗസിൽ മന്ത്രാലയത്തിന്റെ വിവിധ പദ്ധതികളുടെ ജില്ലാ-തല നിര്വ്വഹണം അവലോകനം ചെയ്യുകയും തുടർന്ന് പത്ര സമ്മേളനം അഭിസംബോധന ചെയ്യുകയും ചെയ്യും.
മന്ത്രിസഭ
ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ 'മനോഹർ ഇന്റർനാഷണൽ എയർപോർട്ട് - മോപ, ഗോവ' എന്ന് നാമകരണം ചെയ്യുന്നതിന് കേന്ദ്ര മന്ത്രിസഭയുടെ അംഗീകാരം
മുൻ പ്രതിരോധ മന്ത്രിയും നാല് തവണ ഗോവ മുഖ്യമന്ത്രിയുമരുന്ന അന്തരിച്ച ശ്രീ മനോഹർ പരീക്കറോടുള്ള ആദരസൂചകമായി ഗോവയിലെ ഗ്രീൻഫീൽഡ് അന്താരാഷ്ട്ര വിമാനത്താവളത്തെ 'മനോഹർ ഇന്റർനാഷണൽ എയർപോർട്ട് - മോപ, ഗോവ' എന്ന് പേരിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ഗോവയിലെ ജനങ്ങളുടെ അഭിലാഷങ്ങൾ നിറവേറ്റുന്നതിനായി, ഗോവയിലെഗ്രീൻഫീൽഡ് അന്താരാഷ്ട്ര വിമാനത്താവളത്തിന്, മോപ്പ, 'മനോഹർ ഇന്റർനാഷണൽ എയർപോർട്ട് - മോപ' എന്ന് നാമകരണം ചെയ്യാനുള്ള ഗോവ സംസ്ഥാന മന്ത്രിസഭയുടെ ഏകകണ്ഠമായ തീരുമാനം ഗോവ മുഖ്യമന്ത്രി അറിയിച്ചിരുന്നു
ഗോവയിലെ മോപ്പയിലുള്ള ഗ്രീൻഫീൽഡ് വിമാനത്താവളം 2022 ഡിസംബറിൽ പ്രധാനമന്ത്രി ഉദ്ഘാടനം ചെയ്തു. ആധുനിക ഗോവ കെട്ടിപ്പടുക്കുന്നതിൽ മുൻ മുഖ്യമന്ത്രിയും മുൻ രാജ്യ രക്ഷാ മന്ത്രിയുമായ അന്തരിച്ച ഡോ. മനോഹർ പരീക്കർ നൽകിയ സംഭാവനകളെ മാനിച്ചാണ് വിമാനത്താവളത്തിന് അദ്ദേഹത്തിന്റെ പേര് നൽകിയത് .
--ND--
(
പ്രത്യേക സേവനങ്ങളും ഫീച്ചറുകളും
പി ഐ ബി മാധ്യമ ശില്പശാല ജൂൺ 08 ന് കാഞ്ഞങ്ങാട് നടക്കും
കൊച്ചി, ജൂൺ 06 , 2022
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല ജൂൺ 08 ന്  കാസർഗോഡ് ജില്ലയിലെ കാഞ്ഞങ്ങാട് നടക്കും. രാവിലെ 09.30 ന് കാഞ്ഞങ്ങാട് രാജ് റെസിഡൻസി ഹോട്ടലില് കാസർഗോഡ് എസ്.പി ഡോ. വൈഭവ് സക്സേന ഐപിഎസ് ശില്പശാല ഉദ്ഘാടനം ചെയ്യും.
പിഐബി ഡയറക്ടർ ജനറൽ,ന്യൂ ഡെൽഹി ഡോ.വസുധ ഗുപ്ത IIS ചടങ്ങിൽ മുഖ്യ അതിഥി ആയിരിക്കും .പിഐബി , കേരള ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിക്കുന്ന സമ്മേളനത്തിൽ, പിഐബി ഡയറക്ടർ ജനറൽ  ചെന്നൈ ശ്രീ എസ്.വെങ്കടേശ്വർ മുഖ്യ പ്രഭാഷണം നടത്തും.
'പത്രപ്രവർത്തനത്തിന്റെ ധാർമ്മികതയും നൈതികതയും' എന്ന വിഷയത്തെ കുറിച്ച് മാതൃഭൂമിയിലെ പ്രത്യേക ലേഖകൻ ശ്രീ. ദിനകരൻ കൊമ്പിലത്ത് ക്ലാസ് നയിക്കും. തുടർന്ന് 'ഡിജിറ്റൽ ജേണലിസവും കേബിൾ ടിവിയുമായി ബന്ധപ്പെട്ട വെല്ലുവിളികളും പ്രതീക്ഷകളും' എന്ന വിഷയത്തെ കുറിച്ച് മലയാള മനോരമ ചീഫ് റിപ്പോർട്ടർ ശ്രീ എൻ. പി. സി.രംജിത്തും സംസാരിക്കും. 'പ്രസ് ഇൻഫർമേഷൻ ബ്യുറോ കൊച്ചി ഡയറക്ടർ ശ്രീമതി രശ്മി റോജ തുഷാര നായർ പി ഐ ബി യുടെ പ്രവർത്തനങ്ങളെ കുറിച്ച് വിവരിക്കും.
സർക്കാരിന്റെ ഫ്ളാഗ്ഷിപ് പരിപാടികൾ:അവയുടെ റിപ്പോർട്ടിംഗിന്റെ പ്രാധാന്യം' എന്ന വിഷയത്തിൽ ശ്രീമതി ദിവ്യ കെബി, ഡിഡിഎം, നബാർഡ് സംസാരിക്കും .
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പി ഐ ബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
കാഞ്ഞങ്ങാട് പ്രസ് ഫോറവുമായി ചേർന്ന് സംഘടിപ്പിക്കുന്ന ശില്പശാലയിൽ പ്രസ് ഫോറം പ്രസിഡന്റ് പി പ്രവീൺ കുമാർ , കൊച്ചി പി ഐ ബി ഡെപ്യൂട്ടി ഡയറക്ടർ ഐസക് ഈപ്പൻ എന്നിവരും സംസാരിക്കും.
(Visitor Counter : 18
PIB Headquarters
സ്പെഷ്യല് ട്രെയിനുകള്ക്ക് അധിക സ്റ്റോപ്പുകള്
എറണാകുളത്തിനും യശ്വന്ത്പൂരിനും ഇടയ്ക്കുള്ള സ്പെഷ്യല് ട്രെയിനുകള്ക്ക്  ഒറ്റപ്പാലം, തിരുപത്തൂര് സ്റ്റേഷനുകളിലും സ്റ്റോപ്പ് അനുവദിച്ചു.
എറണാകുളത്തിനും രാമേശ്വരത്തിനും ഇടയ്ക്ക് സര്വ്വീസ് നടത്തുന്ന സ്പെഷ്യല് ട്രെയിനുകള്ക്ക്  ഉദുമല്പേട്ട സ്റ്റേഷനില് അധിക സ്റ്റോപ്പ് അനുവദിച്ചു.
(Visitor Counter : 20